# Dòparo

/com.sun.star.comp.Calc.NLPSolver/Usage.xhp
Resolvidor de problemi mìa-łineari;Dòparo
Dòparo
Anca sensa el fato che A te dòpari DEPS o SCO, scomisia da Strumenti - Resolvidor e inposta ła ceła da otimizar, ła diresion (minimizasion o masimizasion) e łe cełe che łe ga da èsar modifegàe par rivar a'l scopo. Dopo, inte łe Opsion spesìfega che resolvidor doparar e, se ocor, sistema i rełativi paràmetri.
A ghe ze anca na łista de vìncołi che i se pol doparar par strènzar el travało de sołusion posìbiłi o par penałizar serte condision. In tuti i modi, inte'l cazo de i resolvidori DEPS e SCO, 'sti vìncołi i ze doparài anca par spesifegar i łìmiti reładivi a łe variàbiłi de'l problema. Considarada ła nadura cazuałe de i algoritmi, A ze grandamente racomandà de farlo e de fornir łìmiti pì alti (e pì basi, se "Consìdara łe variàbiłi cofà mìa-negative" l'è stuà) par tute łe variàbiłi. No i gà mìa da èsarghe visini a ła sołusion (fasilmente mìa-conosùa), ma i gà da fornir na idèa vaga de ła grandesa che A se se speta (sernir par ezenpio tra 0 ≤ var ≤ 1 o -1000000 ≤ var ≤ 1000000).
I łìmiti i ze spesifegài sełesionando una o pì variàbiłe (cofà intarvało) par sanca e metendo rento un vałor numèrego puro (mìa na ceła o na fòrmuła) a dreta. Cusita A se pol anca inpor che na variàbiłe ła sipie soło Intiera o Binaria.